Lijep pozdrav!

Evo prva dva ovogodišnja sata koja ćemo imati online.

1. SAT:

Otvorite udžbenik na str. 7. Pročitajte tekst pod naslovom Anna. Tekst je pisan u obliku dijaloga, u kojem Luisa i Fabio razgovaraju o svojoj novoj prijateljici Anni.

Ovo su riječi koje možda nećete razumijeti:

Zeig mal! - Pokaži!

Ich finde sie nett. – Mislim da je draga, simpatična.

aussehen – izgledati (Sie sieht sympathisch aus.)

woher? – odakle?

bekommen – dobiti

deshalb – zbog toga

Was weißt du….? - Što znaš o ……?

erzählen – pričati

Gefällt es ihr in Köln? - Sviđa li se njoj u Kölnu?

Ich glaube schon. – Mislim da da. (….da joj se sviđa.)

vielleicht - možda

genau – točno

die Mangas – japanski strip

der Dom – katedrala

der Rhein - Rajna

die Stadtfest – gradska fešta

die Brücke - most

Pažljivo pročitajte tekst.

Zatim ćete riješiti zadatke 1a i 2 ispod teksta.

U zadatku 1a treba u obliku umne mape (kao što je prikazano u knjizi) navesti sve što smo iz teksta doznali o Anni. To pišete u obliku kratkih natuknica, npr. kommt aus München, liest gern Mangas…….

U zadatku 2 treba napisati što smo iz teksta doznali o gradu Kölnu. Pogledajte fotografije u zadatku 2 i tim fotografijama pridružite pojmove npr. A –Kölner Dom. Ova dva zadatka snimite i pošaljite mi u chat – to je zadaća za ovaj tjedan.

2. SAT :

Otvorite str. 8 u udžbeniku. Tamo se nalazi tekst pod naslovom Unsere Wohnung in Köln.

Ispod naslova su dvije fotografije na kojima Anna razgovara video pozivom sa svojim prijateljima Laurom i Simonom iz Münchena.

Pročitajte pitanja u zadatku 2a i provjerite razumijete li sva pitanja. Ostale zadatke ćemo rješavati kad se vidimo uživo u školi.

Bis bald!